open-index/open-wikipedia-markdown huggingface dataset:
கணவனே கண்கண்ட தெய்வம்

**கணவனே கண்கண்ட தெய்வம்** 1955 ஆம் ஆண்டு வெளிவந்த தமிழ்த் திரைப்படமாகும். டி. ஆர். ரகுநாத் இயக்கத்தில் வெளிவந்த இத்திரைப்படத்தில் ஜெமினி கணேசன், அஞ்சலிதேவி மற்றும் பலரும் நடித்திருந்தனர்.

பாபனாசம் சிவன், அனுமந்தராவ், வி. சீதாராமன், கு. மா. பாலசுப்பிரமணியம், கே. வி. சீனிவாசன் ஆகியோரின் பாடல்களுக்கு ஏமந்தகுமார் இசையமைத்து பி. சுசீலா, பி. லீலா, கண்டசாலா ஆகியோர் பின்னணி பாடியிருந்தனர்.

## நடிகர்கள்
*ஜெமினி கணேசன் - விஜயன்
*வி. நாகையா - சூரசிம்மர்
*எம். என். நம்பியார் - வீரசேனன்
*பிரெண்ட் ராமசாமி - சிங்கன்
*நாட் அண்ணாஜிராவ் - கருணாகரன்
*வி. பி. பலராமன் - சிப்பாய்
*அஞ்சலிதேவி - நளினி
*லலிதா - நாகராணி
*எம். என். ராஜம் - மல்லிகா
*டி. பி. முத்துலட்சுமி - நாகி
*பாலா - நாககன்னி
*பேபி உமா - ராஜா

## மேற்கோள்கள்

பகுப்பு:1955 தமிழ்த் திரைப்படங்கள்‎
பகுப்பு:இந்தியத் தமிழ்த் திரைப்படங்கள்
பகுப்பு:ஜெமினி கணேசன் நடித்துள்ள திரைப்படங்கள்
பகுப்பு:எம். என். நம்பியார் நடித்த திரைப்படங்கள்
பகுப்பு:அஞ்சலிதேவி நடித்த திரைப்படங்கள்
பகுப்பு:எம். என். ராஜம் நடித்த திரைப்படங்கள்
கண்ணின் மணிகள்

**கண்ணின் மணிகள்** 1956 ஆம் ஆண்டு வெளிவந்த தமிழ்த் திரைப்படமாகும். டி. ஜானகிராமன் இயக்கத்தில் வெளிவந்த இத்திரைப்படத்தில் எம். கே. ராதா, என். எஸ். கிருஷ்ணன் மற்றும் பலரும் நடித்திருந்தனர்.

## மேற்கோள்கள்

பகுப்பு:1956 தமிழ்த் திரைப்படங்கள்‎
பகுப்பு:இந்தியத் தமிழ்த் திரைப்படங்கள்
பகுப்பு:எஸ். வி. வெங்கட்ராமன் இசையமைத்த திரைப்படங்கள்
பகுப்பு:என். எஸ். கிருஷ்ணன் - டி. ஏ. மதுரம் நடித்த திரைப்படங்கள்
பகுப்பு:பத்மினி நடித்த திரைப்படங்கள்
பகுப்பு:என். எஸ். கிருஷ்ணன் நடித்துள்ள திரைப்படங்கள்
அமரதீபம்

**அமரதீபம்** (*Amara Deepam (1956 film*) 1956ஆம் ஆண்டு வெளிவந்த தமிழ்த் திரைப்படமாகும். டி. பிரகாஷ் ராவ் இயக்கத்தில் வெளிவந்த இத்திரைப்படத்தில் சிவாஜி கணேசன், தங்கவேலு, பத்மினி, சாவித்திரி மற்றும் பலர் நடித்திருந்தனர்.

## இடம் பெற்ற பாடல்கள்
* கலையே என் வாழ்க்கையின் நிலை மாற்றினாய் - ஏ. எம். ராஜா
* தேன் உண்ணும் வண்டு - ஏ. எம். ராஜா - ஜிக்கி

## மேற்கோள்கள்

## உசாத்துணை
*Amara Deepam (1956), ராண்டார் கை, தி இந்து, செப்டம்பர் 26, 2015

## வெளி இணைப்புகள்
* அமரதீபம்

பகுப்பு:1956 தமிழ்த் திரைப்படங்கள்‎
பகுப்பு:இந்தியத் தமிழ்த் திரைப்படங்கள்
பகுப்பு:ஈ. வி. சரோஜா நடித்த திரைப்படங்கள்
பகுப்பு:ஜி. ராமநாதன் இசையமைத்த திரைப்படங்கள்
பகுப்பு:சிவாஜி கணேசன் நடித்த திரைப்படங்கள்
பகுப்பு:பத்மினி நடித்த திரைப்படங்கள்
பகுப்பு:சாவித்திரி நடித்த திரைப்படங்கள்
பகுப்பு:எம். என். நம்பியார் நடித்த திரைப்படங்கள்
பகுப்பு:சித்தூர் வி. நாகையா நடித்த திரைப்படங்கள்
காலம் மாறிப்போச்சு (1956 திரைப்படம்)

**காலம் மாறிப் போச்சு** 1956 ஆம் ஆண்டு வெளிவந்த இந்தியத் தமிழ்த் திரைப்படமாகும். டி. பி. சாணக்கியா இயக்கத்தில் வெளிவந்த இத்திரைப்படத்தில் ஜெமினி கணேசன், டி. எஸ். பாலையா மற்றும் பலர் நடித்திருந்தனர்.

## மேற்கோள்கள்

பகுப்பு:1956 தமிழ்த் திரைப்படங்கள்‎
பகுப்பு:இந்தியத் தமிழ்த் திரைப்படங்கள்
பகுப்பு:ஜெமினி கணேசன் நடித்துள்ள திரைப்படங்கள்
பகுப்பு:டி. எஸ். பாலையா நடித்த திரைப்படங்கள்
பகுப்பு:அஞ்சலிதேவி நடித்த திரைப்படங்கள்
மந்திரவாதி (திரைப்படம்)

**மந்திரவாதி** 1956 ஆம் ஆண்டு வெளிவந்த தமிழ்த் திரைப்படமாகும். பி. சுப்ரமணியம் இயக்கத்தில் வெளிவந்த இத்திரைப்படத்தில் பிரேம்நசீர், டி. எசு. முத்தையா மற்றும் பலர் நடித்திருந்தனர்.

## மேற்கோள்கள்

பகுப்பு:1956 தமிழ்த் திரைப்படங்கள்‎
பகுப்பு:இந்தியத் தமிழ்த் திரைப்படங்கள்
குடும்பவிளக்கு

**குடும்ப விளக்கு**1956 ஆம் ஆண்டு வெளிவந்த தமிழ்த் திரைப்படமாகும். எஃப். நாகூர் இயக்கத்தில் வெளிவந்த இத்திரைப்படத்தில் பி. வி. நரசிம்ம பாரதி, எம். ஜி. சக்ரபாணி மற்றும் பலரும் நடித்திருந்தனர்.

## நடிகர்கள்
* பி. வி. நரசிம்ம பாரதி
* எம். ஜி. சக்ரபாணி
* என். எஸ். கிருஷ்ணன்
* டி. எஸ். துரைராஜ்
* கே. ஏ. தங்கவேலு
* எம். வி. ராஜம்மா
* ஜமுனா
* டி. ஏ. மதுரம்
* மாஸ்டர் விஜயகுமார்
* எம். எஸ். திருப்பதிசாமி
* குமாரி பத்மினி
* ஏ.ராஜேஸ்வரி

## மேற்கோள்கள்

பகுப்பு:1956 தமிழ்த் திரைப்படங்கள்‎
பகுப்பு:இந்தியத் தமிழ்த் திரைப்படங்கள்
பகுப்பு:டி. ஆர். பாப்பா இசையமைத்த திரைப்படங்கள்
பகுப்பு:என். எஸ். கிருஷ்ணன் - டி. ஏ. மதுரம் நடித்த திரைப்படங்கள்
ராஜபுதன ஓவியப் பாணி

**ராஜபுதன ஓவியப் பாணி** என்பது, இந்தியாவின் ராஜபுதனப் பகுதியில் உருவாகி வளர்ந்த ஒரு ஓவியப் பாணியாகும். இது 18 ஆம் நூற்றாண்டில் ராஜபுதனத்து அரசவைகளில் பெரும் செல்வாக்குடன் திகழ்ந்தது. ஒவ்வொரு ராஜபுதன அரசுக் காலத்திலும், பாணிகள் சிறிதளவு வேறுபட்டிருந்த போதிலும், சில பொது அம்சங்களை இவை கொண்டிருந்தன.

ராஜபுதன ஓவியங்கள், இராமாயணம், மகாபாரதம் போன்ற இதிகாசங்கள் சார்ந்த நிகழ்வுகள், கண்ணனுடைய வாழ்க்கை, அழகிய நிலத்தோற்றங்கள், மனிதர் போன்ற இன்னோரன்ன கருப்பொருட்களைக் கொண்டவையாக விளங்குகின்றன. இவ்வகை ஓவியங்களுக்குப் பெரிதும் விரும்பப்பட்ட ஊடகமாக சிற்றோவியங்கள் (Miniature) விளங்கின. இவை, பல நூல்களின் கையெழுத்துப் பிரதிகளிலும் காணப்படுகின்றன. அரண்மனை, கோட்டை ஆகியவற்றின் சுவர்களிலும் கூட இவ்வகை ஓவியங்கள் வரையப்பட்டுள்ளன.

இவ்வோவியங்களில் பயன்படுத்தப்பட்ட நிறங்கள், கனிமங்கள், தாவரங்கள், சிப்பி ஓடுகள் போன்றவற்றிலிருந்து பெறப்பட்டன. சில சமயங்களில், பெறுமதியான கற்கள், பொன், வெள்ளி போன்ற உலோகங்களும் இவ்வகை ஓவியங்களில் பயன்பட்டுள்ளன. இவ்வகை ஓவியங்களுக்கான நிறங்களை ஆக்குவது நீண்ட வழிமுறைகளைக் கொண்டது. சில நிறங்களை ஆக்குவதற்குப் பல வாரங்கள் ஆகக்கூடும். மிக மெல்லிய தூரிகைகளையே பெரிதும் பயன்படுத்துகின்றனர்.

16 ஆம் நூற்றாண்டிலிருந்து முந்நூறு ஆண்டுகளுக்கும் மேற்பட்ட காலப்பகுதியூடாக வளர்ந்து வந்த இந்த ஓவியப் பாணியில், பல பிரிவுகள் உள்ளன. இவற்றுள், மேவார் வகை, புண்டி-கொட்டா கலம் வகை, ஜெய்ப்பூர் வகை, பிக்கானெர் வகை, கிஷென்கர் வகை, மார்வார் வகை, ராகமாலா வகை என்பன குறிப்பிடத் தக்கவை.

## இவற்றையும் பார்க்கவும்

* முகலாய ஓவியம்
* தஞ்சாவூர் ஓவியப் பாணி
* மதுபானி ஓவியப் பாணி
* பசோஹ்லி ஓவியப் பாணி

## மேற்கோள்கள்

பகுப்பு:இந்திய ஓவியப் பாணிகள்
பசோஹ்லி ஓவியப் பாணி

**பசோஹ்லி ஓவியப் பாணி** வட இந்திய ஓவியப் பாணிகளுள் ஒன்று. *பசோஹ்லி* என்பது, பண்டைக்காலத்தில், இன்றைய ஜம்மு காஷ்மீர் மாநிலத்தில் உள்ள ரவி ஆற்றங்கரையில் இருந்த *விஸ்வஸ்தாலி* என்னும் நாட்டைக் குறிக்கும் சமஸ்கிருதச் சொல்லின் திரிபு எனக் கருதப்படுகின்றது. இது இன்று இப்பகுதியில் உள்ள நகர் ஒன்றுக்குரிய பெயர் ஆகும். இந் நகரம் பசோஹ்லி எனப்படும் ஓவியப் பாணிக்குப் பெயர் பெற்றது. இந்த ஓவியப்பாணி, 17 ஆம் நூற்றாண்டின் நாலாம் காலாண்டில் தொடங்கி வளர்ந்த ஒரு பாணியாகும். 17 ஆம் நூற்றாண்டின் இறுதிப் பகுதியில் இப்பகுதியை ஆண்ட *ராஜா கிருபால் பால்* என்பவர் காலத்தைச் சேர்ந்த ஓவியம் ஒன்றே இப்பாணியில் வரையப்பட்டு இன்று அறியப்பட்டுள்ள மிகப் பழைய ஓவியமாகும். பசோஹ்லியில் உருவான இந்தப் பாணி, மங்கொட், நூர்பூர், குலு, மண்டி, சுகெத், பிலாஸ்பூர், நாலகர், சம்பா, குலெர், கங்ரா போன்ற மலைப்பகுதி நாடுகளுக்கும் பரவியது. 1921 ஆம் ஆண்டின், இந்தியத் தொல்லியல் ஆய்வு அறிக்கையிலேயே முதன் முதலாக இப்பாணி ஓவியம் பற்றிய குறிப்புக் காணப்படுகின்றது. அக்காலத்தில், ஒப்பாணியைச் சேர்ந்த ஓவியங்கள் சிலவற்றை லாகூர் மைய அருங்காட்சியகத்துக்காக வாங்கிய அதன் காப்பாளர், இவை முகலாயர் காலத்துக்கு முற்பட்டவையாக இருக்கலாம் எனக் குறிப்பிட்டுள்ளார். 

## இவற்றையும் பார்க்கவும்

* தஞ்சாவூர் ஓவியப் பாணி
* முகலாய ஓவியம்
* ராஜபுதன ஓவியப் பாணி
* மதுபானி ஓவியப் பாணி
* கங்ரா ஓவியப் பாணி
* பஹாரி ஓவியப் பாணி

## படத்தொகுப்பு

Image:Goddess Bhadrakali.jpg|பத்திரகாளி, Gouache on paper (1660-70).

Image:Maharaja Sital Dev of Mankot in Devotion.jpg|மங்கொட் மகாராஜா சித்தல் தேவ் வழிபாட்டில் இருக்கிறார். மை, நீர் வண்ணம், மற்றும் வெள்ளி என்ன்பவற்றால் கடதாசியில் வரையப்பட்டது. (1690).

Image:Radha Talking to Cowherd with Krishna Seated.jpg|கண்ணன் அருகில் இருக்க, ராதை பசுக்களுடன் பேசும் காட்சி.(1685).

Image:Ragaputra Velavala of Bhairava.jpg|நீர்வண்ணமும், பொன்னும் கொண்டு கடதாசித் தாளில் வரையப்பட்டது. (1710).


பகுப்பு:இந்திய ஓவியப் பாணிகள்
கூர்ம புராணம்

**கூர்ம புராணம்** (சமஸ்கிருதம்: कूर्म पुराण, கூர்ம புராண) என்பது பதினெண் புராணங்களில் பதினைந்தாவது புராணமாகும். கூர்ம புராணம் தமிழில் அதிவீர ராம பாண்டியன் என்னும் மன்னனால் 16ஆம் நூற்றாண்டில் எழுதப்பட்டது.

காலம் 16ஆம் நூற்றாண்டு. திருமால் கூர்மாவதாரம் எடுத்து சிவனுடைய பெருமையை மக்களுக்கு உரைத்த செய்தியை இது கூறுகிறது. இது பூர்வ காண்டம், உத்தர காண்டம் என்று இரு பகுதிகளாக உள்ளது. பூர்வ காண்டத்தில் 48 அத்தியாயங்களும், 2729 பாடல்களும் உள்ளன. உத்தர காண்டத்தில் 47 அத்தியாயங்களும் 899 பாடல்களும் உள்ளன, வடமொழியிலுள்ள கூர்ம புராணத்தை இவர் தமிழில் செய்தார் என இந்த நூலின் பாயிரப்பாடல் குறிப்பிடுகிறது. 
;நூலில் கூறப்படும் சில செய்திகள்  
*ஆசிரியரின் குரு ‘சுவாமி தேவன்’ வணக்கம் உள்ளது.
*சிவனது வீரச் செயல்கள், சிவ வழிபாட்டுக் கிரியைகள் முதலானவை இதில் சொல்லப்படுகின்றன.
*பிரபஞ்சம், பிருகு, புலத்தியன், சூரியன், சந்திரன், மனு என்று தோற்ற வரலாறுகள் சொல்லப்படுகின்றன.
;தமிழில் முந்துநூல்  
* ஈசுர கீதை
;பதிப்பு
* கூர்ம புராணம் பூருவ காண்டமும் உத்தர காண்டமும் தனித்தனி நூல்கள், தஞ்சை சரஸ்வதி மகால் நூல்நிலைய வெளியீடு. 1961-63.
வடமொழியிலுள்ள கூர்மபுராணம் 9,000 கிரந்தங்களால் ஆனது. இது கூர்ம அவதாரம் எடுத்த திருமால், இந்திரத்துய்மனுக்கும் மற்ற முனிவர்களுக்கும் உபதேசித்த மகாபுராணம் எனப்படுகிறது. இந்து மதத்தின் பதினெண் புராணங்களுள் இதுவும் ஒன்றாகும்.

## அடிக்குறிப்பு

::::::::::பகுப்பு:பதினெண் புராணங்கள்
பகுப்பு:16 ஆம் நூற்றாண்டுத் தமிழ் நூல்கள்
பஹாரி ஓவியப் பாணி

வட இந்தியாவிலுள்ள, பஞ்சாப் பகுதியின், மலைப்பகுதி மாநிலங்களான ஹிமாச்சல் பிரதேசம், ஜம்மு காஷ்மீர் ஆகிய பகுதிகளில் வழங்கி வந்த, ராஜபுதனப் பாணி சார்ந்த ஓவியப் பாணி **பஹாரி ஓவியப் பாணி** (Pahari painting) எனப்படுகின்றது. பசோஹ்லி, குலு, குலெர், கங்ரா ஆகிய ஓவியப் பாணிகள் பஹாரிப் பாணியின் பிரிவுகளாகக் கருதப்படுகின்றன. 

கலை இலக்கியத் துறைகளில் தேசிய உணர்வுகளின் எழுச்சியும், சமயத்துறையில், பக்தி வழியும், நாட்டுப்புற இலக்கியங்களும், பஹாரி ஓவியங்களுக்கான கருப்பொருட்களை வழங்கின. ராஜஸ்தான ஓவியங்கள் பெரும்பாலும் உருவப்படங்கள் மற்றும் அரசவைக் காட்சிகளை முதன்மைப் படுத்திய போது, பஹாரி ஓவியங்கள், காதல் மற்றும் பக்தி சார்ந்த கருப்பொருள்களை முதன்மைப் படுத்தின.

## இவற்றையும் பார்க்கவும்

* தஞ்சாவூர் ஓவியப் பாணி
* மதுபானி ஓவியப் பாணி
* முகலாய ஓவியம்
* ராஜபுதன ஓவியப் பாணி 
* பசோஹ்லி ஓவியப் பாணி
* கங்ரா ஓவியப் பாணி

## மேற்கோள்கள்

பகுப்பு:இந்திய ஓவியப் பாணிகள்
கங்ரா ஓவியப் பாணி

**கங்ரா ஓவியப் பாணி** (Kangra painting), 18 ஆம் நூற்றாண்டின் பிற்பகுதியில் வட இந்திய மலைப்பகுதியான கங்ராவில் வழங்கி வந்தது. இது பஹாரி ஓவியப் பாணியின் ஒரு பிரிவாகும்.  இப்பகுதியை ஆண்ட மகாராஜா சன்சார் சந்த் என்பவரின் காலத்தில் கங்ரா, பஹாரி ஓவியப் பாணியின் செல்வாக்கு மையமாகத் திகழ்ந்தது. இவர் காலத்திலேயே இப் பாணியிலான சிறந்த ஓவியங்கள் வரையப்பட்டன. பாகவத புராணம், கீத கோவிந்தம், நள தமயந்தி, சத்சாய் போன்ற அக்கால இலக்கியக் கருப்பொருள்களை மையமாகக் கொண்டு வரையப்பட்ட ஓவியங்கள் குறிப்பிடத் தக்கவை. மகாராஜாவும், மற்றவர்களும் தொடர்புபட்ட அரசவைக் காட்சிகளும் வரையப்பட்டன.

## இவற்றையும் பார்க்கவும்

* தஞ்சாவூர் ஓவியப் பாணி
* முகலாய ஓவியம்
* ராஜபுதன ஓவியப் பாணி
* மதுபானி ஓவியப் பாணி
* பஹாரி ஓவியப் பாணி
*பசோஹ்லி ஓவியப் பாணி

## மேற்கோள்கள்

பகுப்பு:இந்திய ஓவியப் பாணிகள்
பகுப்பு:இந்திய புவிசார் குறியீடுகள்
மாதர் குல மாணிக்கம்

**மாதர் குல மாணிக்கம்** (*Mathar Kula Manikkam*) 1956 ஆம் ஆண்டு வெளிவந்த தமிழ்த் திரைப்படமாகும். டி. பிரகாஷ் ராவ் இயக்கத்தில் வெளிவந்த இத்திரைப்படத்தில் ஜெமினி கணேசன், சாவித்திரி ஏ. நாகேஸ்வரராவ் மற்றும் பலரும் நடித்திருந்தனர்.

## மேற்கோள்கள்
 
## வெளி இணைப்புகள்
* 
பகுப்பு:1956 தமிழ்த் திரைப்படங்கள்‎
பகுப்பு:இந்தியத் தமிழ்த் திரைப்படங்கள் 
பகுப்பு:ஜெமினி கணேசன் நடித்துள்ள திரைப்படங்கள்
பகுப்பு:எஸ். வி. ரங்கராவ் நடித்த திரைப்படங்கள்
பகுப்பு:சாவித்திரி நடித்த திரைப்படங்கள்
பகுப்பு:அஞ்சலிதேவி நடித்த திரைப்படங்கள்
பகுப்பு:பி. கண்ணாம்பா நடித்த திரைப்படங்கள்
பகுப்பு:எம். என். ராஜம் நடித்த திரைப்படங்கள்
திரைச் சுவர்

கட்டிடங்களில், **திரைச் சுவர்** (Curtain Wall) என்பது, அதன் சொந்த நிறை தவிரக் கட்டிடத்தின் வேறு எப்பகுதியின் நிறையையும் தன்மீது தாங்காத, கட்டிட முகப்பாக அமையும் சுவர்களாகும். இவற்றின் நிறை இணைப்புக்களின் ஊடாகக் கட்டிடத்தின், தூண்கள், தளங்கள் என்பவற்றுக்குக் கடத்தப்படுகின்றன. இவை சுமை தாங்காவிடினும், வெளியிலிருந்து வரக்கூடிய ஒளி, வெப்பம், சத்தம், மழை நீர், காற்று போன்றவை கட்டிடத்துக்குள் வருவதைக் கட்டுப் படுத்தும் வகையில் வடிவமைக்கப் படுகின்றன. அத்துடன் இவை காற்றின் விசை, நில நடுக்கம் போன்றவற்றினால் உண்டாகக்கூடிய விசைகள் என்பவற்றையும் தாங்கக்கூடிய வகையில் வடிவமைத்து அமைக்கப்படுகின்றன. 

பொதுவாகத் திரைச்சுவர்கள் தற்காலத்தில் அலுமினியம் சட்டகங்களால் தாங்கப்படுகின்ற, கண்ணாடி, அலுமினியம் கூட்டுப் படல்கள் என்பவை மூலம் அமைக்கப்படுகின்றன. எனினும் தொடக்க காலங்களில் உருக்கு அலுமினியத்துக்குப் பதிலாகப் பயன்படுத்தப்பட்டது. இக் கட்டிடப்பொருட்கள், கட்டிடத்துக்கு நவீன தோற்றத்தக் கொடுக்கின்றன. நிரப்பு படல்களாகக் கண்ணாடி அலுமீனியம் தவிர, மெல்லிய கற்பலகைகள், பல்வேறு உலோகத் தகடுகள், சாளரங்கள், என்பனவும் பயன்படுவது உண்டு.

## சிறப்பியல்புகள்

கடை முகப்புக்களும் இதுபோலவே, தோற்றம் அளித்தாலும், திரைச் சுவர்கள் கட்டிடங்களின் பல தளங்களை மூடி அமைவது இதனைக் கடை முகப்புக்களில் இருந்து வேறுபடுத்துகின்றது. இவை பொதுவாகப் பெரிய பரப்பளவை மூடி அமைய வேண்டி இருப்பதனால், வெப்ப விரிவு, சுருக்கம் என்பன இவற்றின் உறுதிப்பாட்டில் தாக்கத்தை விளைவிக்கக் கூடியன. இதனால் திரைச் சுவர்களின் வடிவமைப்பில் இது கவனத்துக்கு எடுத்துக் கொள்ளப்படுகின்றது. அத்துடன் இது உயரமான கட்டிடங்களில் பயன்படுத்தப் படும்போது, காற்று முதலியவற்றால் கட்டிடங்களில் ஏற்படும் சிறிய ஊசலாட்டம், காற்றின் விசை என்பனவும் திரைச் சுவர் வடிவமைப்பில் முக்கிய கவனம் பெறுகின்றன. 

## மேற்கோள்கள்

பகுப்பு:கட்டிடக்கலை
பகுப்பு:கட்டிடக் கூறுகள்
வளிப் பதனம்

பரந்த நோக்கில் **வளிப் பதனம்** (air condition) என்பது, குளிரூட்டல், வெப்பமூட்டல், காற்றோட்டம் கூட்டல், தொற்று நீக்கல் போன்ற , உடல் வசதிக்காக வளியின் நிலைமையை கட்டுப்படுத்துகின்ற அல்லது மேம்படுத்துகின்ற பலவற்றைக் குறிப்பிடலாம். எனினும் பொது வழக்கில், வளிப் பதனம் என்பது, கட்டிடங்களுக்குள் உள்ள வளியின் குளிரூட்டலையும், ஈரப்பதம் குறைத்தலையுமே (dehumidification) குறிக்கிறது.

வளிப் பதனம், வளிப் பதனப் பொறிகள் மூலம் செய்யப்படுகின்றன. வளிப் பதனப் பொறி, குளிரூட்டற் சுற்று முறையைப் பயன்படுத்தி வளியிலுள்ள வெப்பத்தை உறிஞ்சி வளியின் வெப்பநிலையைக் குறைக்கிறது. தற்கால வளிப் பதனப் பொறிகள், உடல்வசதிக் குளிரூட்டலுக்காகக் கட்டிடங்களிலும், போக்குவரத்து ஊர்திகளிலுமே பெரிதும் பயன்படுகின்றன.

## வரலாறு

இயந்திரங்களைப் பயன்படுத்தி வளிப் பதனம் செய்வது ஒரு அண்மைக்காலப் புத்தாக்கம் ஆகும். ஆனால், கட்டிடங்களைக் குளிரூட்டுவது என்பது நீண்ட கால வரலாறு உடையது. பண்டைக்கால எகிப்தியர்கள் நீர்காவியில் இருந்து நீரைச் சில வீடுகளின் சுவர்களைச் சுற்றிச் செலுத்துவதன் மூலம் குளிரூட்டியது தெரிய வந்துள்ளது. மத்தியகாலப் பாரசீகத்தில், நீர்த் தொட்டிகளையும், காற்றுக் கோபுரங்களையும் பயன்படுத்திக் குளிரூட்டியுள்ளனர்.

thumb|300px|குளிரூட்டற் சுற்றுப் படம்: 1)&nbsp;ஒடுக்கச் சுருள், 2)&nbsp;விரிவாக்க வால்வு, 3)&nbsp;ஆவியாக்கச் சுருள், 4)&nbsp;அமுக்கி.
1820 ஆம் ஆண்டில், பிரித்தானிய அறிவியலாளரான மைக்கேல் பாரடே, அமுக்கத்தின் மூலம் அமோனியாவை நீர்மமாக்கி, அதனை மீண்டும் சடுதியாகக் குறைந்த அமுக்கத்தில் ஆவியாக விடுவதன்மூலம் குளிரூட்ட முடியும் என்பதைக் கண்டுபிடித்தார். 1942 ஆம் ஆண்டில், புளோரிடாவைச் சேர்ந்த மருத்துவரான ஜான் கோரீ (John Gorrie) என்பவர், இந்த முறை மூலம், பனிக்கட்டிகளை உண்டாக்கியதுடன், தனது நோயாளிகளின் அறைகளைக் குளிரூட்டவும் இதனைப் பயன்படுத்தினார். இவர் தனது பனிக்கட்டி உருவாக்கும் பொறியைக் கட்டிடங்களில் வெப்பநிலையைக் கட்டுப்படுத்துவதற்குப் பயன்படுத்த எண்ணி இருந்ததுடன், மையப்படுத்திய வளிப் பதன முறைமை ஒன்றின் மூலம் முழு நகரங்களையுமே குளிர்மைப் படுத்த முடியும் என்ற தொலை நோக்கையும் கொண்டிருந்தார்.

## குறிப்புகள்



பகுப்பு:கட்டிடக்கலை
பகுப்பு:அமெரிக்கக் கண்டுபிடிப்புகள்
பகுப்பு:வளிமத் தொழினுட்பம்
நீர் தூய்மையாக்கம்

thumb|சுவிட்சர்லாந்ந்தின் பிரெட் ஏரிக்கான (Bret lake) தூய்மையாக்கத் மையத்திலுள்ள கட்டுப்பாட்டு அறையும், அங்குள்ள திட்ட வரைபடமும்.
**நீர் தூய்மையாக்கம்** (Water purification) என்பது, நீரில் உள்ள மாசுக்களை அகற்றி, மனிதர்களின் குடிநீர்த் தேவைக்குப் பொருத்தமான அளவுக்கு அதனைத் தூய்மை ஆக்குவதையோ அல்லது தொழில் துறைத் தேவைகளுக்கு ஏற்ப அவற்றைத் தூய்மைப் படுத்துவதையோ குறிக்கும். நீரிலிருந்து அகற்றப்படவேண்டிய மாசுக்கள், ஒட்டுண்ணிகள், பக்டீரியாக்கள், அல்காக்கள், வைரசுகள், பங்கசுக்கள், கனிமங்கள் என்பவற்றை உள்ளடக்குகின்றன. இவற்றுட் சில உடல் நலத்துக்குக் கெடுதி விளைவிக்கக் கூடியவை. வேறு சில, சுவை, மணம், தோற்றம் போன்ற அம்சங்களில் நீரின் தரத்தைக் கூட்டுவதற்காக அகற்றப்படுகின்றன. தூய்மையாக்கத்தின் இறுதியில், சிறிதளவு தொற்று நீக்கி சேர்க்கப்படுவது வழக்கம். நீர் வழங்கல் வலையமைப்புக்களில் அது மீண்டும் மாசடையாமல் தடுப்பதே இதன் நோக்கமாகும்.

## மேற்கோள்கள்

## வெளி இணைப்புகள்

*American Water Works Association
*"Water On Tap: What You Need To Know." – Consumer Guide to Drinking Water in the US (EPA)
*Emergency Disinfection of Drinking Water – Camping, Hiking and Travel (CDC)
*Code of Federal Regulations, Title 40, Part 141  – U.S. National Primary Drinking Water Regulations

பகுப்பு:நீர் வழங்கல்
பகுப்பு:நீர் மாசுபாடு
பாலைவனமாதல்

[thumb|300px|[கடல் பின்வாங்கியதன் மூலம் தரை தட்டியுள்ள கப்பல் ஒன்று.]]
[thumb|300px|மௌரித்தானியாவின் தலைநகரான நுவாக்ச்சொட்டை நோக்கி [மணற் குவியல்கள் முன்னேறுவதைக் காட்டும் செய்மதிப் படம்.]]
**பாலைவனமாதல்** (Desertification) என்பது, வறண்ட, ஓரளவு வறண்ட அல்லது ஈரப்பதம் குறைவாக உள்ள பகுதிகள், காலநிலை மாற்றம் உள்ளிட்ட பல்வேறு காரணங்களால் தரம் குறைவதைக் குறிக்கும். மனிதச் செயற்பாடுகளே இதற்கு முதன்மையான காரணமாகக் கூறப்படுகின்றது. தற்காலத்தில் பாலைவனமாதல் மிகவும் வேகமாக நடைபெறுகிறது. இது வழமையாக மக்கள்தொகைப் பெருக்கத்தால் ஏற்படுவதைக் காட்டிலும் வேகமானதாகும்.

உயிரியற் பல்வகைமை (biodiversity) இழக்கப்படுதலும், உற்பத்தித் திறன் இழப்பும் பாலைவனமாதலின் முக்கிய தாக்கங்களில் ஒன்றாகும். மடகாஸ்கரில், அதன் மத்திய உயர்நிலப் பகுதிகளில், உள்ளூர் மக்களின் *வெட்டி எரித்தல்* முறைப் பயிர்ச்செய்கையின் காரணமாக நாட்டின் 10% அளவுக்கு ஈடான நிலம் பாலைவனமாதல் மூலம் இழக்கப்பட்டிருப்பதாகக் கணிக்கப்பட்டுள்ளது. உலகின் பல பகுதிகளிலும் இவ்வாறான நிலை உள்ளது.

## காரணிகள்

சில பகுதிகளில், பாலைவனங்கள் மலைகள் போன்ற இயற்கை அமைப்புக்களால் ஏனைய பகுதிகளிலிருந்து தெளிவாகப் பிரிக்கப்பட்டுள்ளன. வேறு சில பகுதிகளில், இவ்வாறான நில அமைப்புகள் இல்லாத போது, பாலைவனங்களுக்கும், வறட்சி குறைவான இடங்களுக்கும் இடையிலான பகுதிகள் படிப்படியான மாறுநிலைப் பகுதிகளாகவே உள்ளன. இதனால் பாலைவனத்தின் எல்லை தெளிவாக இருப்பதில்லை. இவ்வாறான மாறுநிலைப் பகுதிகளிலுள்ள உயிர்ச்சூழல் முறைமைகள் எளிதிற் குலைந்து விடக்கூடிய, உறுதிக் குறைவான சமநிலையில் உள்ளன.

இத்தகைய விளிம்புப் பகுதிகளில், மனிதச் செயற்பாடுகள் உயிர்ச் சூழல் முறைமையில் அது தாங்கக்கூடிய அளவுக்கு மேல் நெருக்கடியை உருவாக்கும்போது, நிலம் தரம் குறைகிறது.

## மேலும் பார்க்க
* பாலைவனங்களின் பட்டியல்

பகுப்பு:பாலைவனங்கள்
அபரணை

**ஹபரணை** இலங்கை அனுராதபுரம் மாவட்டத்தில் உள்ள சிறுநகரம் ஆகும். இது அம்பேபுசை-திருகோணமலை (A6) வீதியில் அமைந்துள்ள ஓர் முக்கிய சந்தியாகும். இங்கிருந்து பொலநறுவை மற்றும் மட்டக்களப்பு நகரங்களுக்கான பேருந்து சேவை நடைபெறுகின்றது. திருகோணமலையில் இருந்து மட்டக்களப்பு செல்வோர் இப்பகுதியிலேயே பேருந்து மாறுதல் வேண்டும்.

இப்பகுதியானது சுற்றுலாப் பயணிகளைக் கவரும் இடமாகும். இதற்கருகே சிகிரியாவும் அமைந்துள்ளது. இங்கே யானைகளில் சவாரிசெய்யமுடியும். சுற்றுலாத் துறைக்கெனவே வளர்க்கப்பட்ட நன்கு பழக்கப் படுத்தப்பட்ட யானைகள் இங்கு உள்ளன.

பகுப்பு:அனுராதபுரம் மாவட்டத்தில் உள்ள ஊர்களும், நகரங்களும்
பகுப்பு:அனுராதபுரம் மாவட்டம்
காத்தான்குடி

**காத்தான்குடி** கிழக்கிலங்கையில் ஒரு நகரமாகும். தலை நகரான கொழும்பில் இருந்து 339 கிலோமீட்டர் தொலைவில் இந்நகரம் அமைந்துள்ளது. 

மட்டக்களப்பு மாவட்டத்தின் மத்தியில் அமையப்பெற்றுள்ள இந்நகரம் 2. 56 சதுர கிலோமீட்டர் நிலப்பரப்பையும், 1.33 சதுர கிலோமீட்டர் நீர்ப்பரப்பையும் கொண்டுள்ளது. இந்நீர்ப்பரப்பானது மொத்த மாவட்ட நீர்ப்பரப்பில் 0.15% சதவீதமாகும்.

இங்கு இரண்டு தேசிய பாடசாலைகளும், எழுபதிற்கும் அதிகமான பள்ளிவாசல்களும் காணப்படுகின்றன.

## நகர எல்லைகள்
வடக்கு: மண்முனை வடக்கு பிரதேச செயலகம்.

கிழக்கு: வங்காள விரிகுடா (கடல்).

தென்: மண்முனை பற்று பிரதேச செயலாளர்.

மேற்கு: மட்டக்களப்பு வாவி.

## GS பிரிவுகள் மற்றும் மக்கள் தொகை (2014)

## காத்தான்குடி பள்ளிவாசல் படுகொலை

இங்கு காணப்படும் பள்ளிவாசல் ஒன்றில்  1990, ஆகஸ்ட் 3 அன்று இரவுத் தொழுகை நிறைவேற்றிக் கொண்டிருந்த வேளையில் 147 ஆண்கள் மற்றும் சிறுவர்கள் 30 பேர்  தமிழீழ விடுதலைப் புலிகளால் சுற்றி வளைக்கப்பட்டு சுட்டுப் படுகொலைச் செய்யப்பட்டனர். இது காத்தான்குடி படுகொலைகள் என அழைக்கப்படுகிறது. இத்தாக்குதலின் துப்பாக்கி ரவை துளைகள் இன்றும் இப்பள்ளிவாயல் சுவர்களில் அழியாச் சுவடுகளாய் காணப்படுகின்றன.

## சுனாமி (2004)
2004 டிசம்பர் மாதம் 26 ஆம் திகதி தாக்கிய சுனாமிப் பேரலையில் காத்தான்குடியில் 108 பேர் உயிரிழந்தனர் மற்றும் 93 பேர் காணாமல் போயினர். சுமார் 2500 வீடுகள் சேதமடைந்தன.

## மேற்கோள்கள்

பகுப்பு:நகரம் தொடர்பான குறுங்கட்டுரைகள்
பகுப்பு:மட்டக்களப்பு மாவட்டத்தில் உள்ள ஊர்களும், நகரங்களும்
பகுப்பு:மட்டக்களப்பு மாவட்டம்
தமனி

thumb|250px|தமனியின் வெட்டுத் தோற்றம்.
**தமனிகள்** குருதிக்குழல்களாக இருதயத்தில் இருந்து குருதியை வெளியே எடுத்துச் செல்கின்றன. பெரும்பாலான தமனிகள் உயிர்வளியுற்ற குருதியை ஏந்திச் செல்லும்போதிலும், இதற்கு விதிவிலக்காக நுரையீரல் தமனிகள், தொப்புள் தமனிகள் ஆகிய இரு தமனிகளுள்ளன. ஆற்றல் நிறைந்த தமனி குருதித் தொகுதி, புறவணுத் திரவமாக தமனி மண்டலத்தை நிரப்புகிறது.

சுற்றோட்டத் தொகுதி உயிர் வாழ இன்றியமையாததாக உள்ளது. எல்லா உயிரணுக்களுக்கு உயிர்வளியையும், ஊட்டக்கூறையும் வழங்குவதும், அதேபோன்று கார்பனீராக்சைடு, கழிவுப்பொருள்களை நீக்குவதும், காரகாடித்தன்மைச்  சுட்டெண்ணை (pH) உகந்து பராமரிப்பதும், நோய் எதிர்ப்பு அமைப்பின் புரதங்கள், உயிரணுக்களின் சுழற்சியை உகந்து பராமரிப்பதும் இதன் வழக்கமான செயல்பாடுகளின் பொறுப்பாகக் கொண்டுள்ளது. வளர்ந்த நாடுகளில்,  இறப்புக்கு முதன்மையான இரு காரணிகள், மாரடைப்பும் (*Heart Attack*) பக்கவாதமும் (*Stroke*) ஆகும். இவை தமனி மண்டலத்தில் மெதுவாகவும் படிப்படியாகவும் சீரழிவை ஏற்படுத்துகின்றது, இது பல்லாண்டுகளாக நீடிக்கும் ஒரு செயல்முறையாகும். (இதைப் பார்க்க: தமனிக்கூழ்மைத் தடிப்பு).

## அமைப்பு

## மேற்கோள்கள்

பகுப்பு:குருதிக்கால் அமைப்பு
பகுப்பு:குருதிச் சுற்றோட்டத்தொகுதி
நான் உங்கள் தோழன்

**நான் உங்கள் தோழன்** 1978 ஆம் ஆண்டு வெளிவந்த ஈழத்து தமிழ்த் திரைப்படம். 1978 ஆம் ஆண்டில் மொத்தம் 6 ஈழத்துத் தமிழ்த் திரைப்படங்கள் வெளியிடப்பட்டமை இலங்கை தமிழ் திரைப்பட வரலாற்றில் ஒரு சாதனை ஆகும். அவற்றுள் முதலாவது திரைப்படந்தான் நான் உங்கள் தோழன். தொழிற்சங்கத் தலைவர்களில் ஒருவரான வி. பி. கணேசன் தனது முதலாவது படமான புதிய காற்றுக்கு கிடைத்த வரவேற்பைத் தொடர்ந்து எடுத்த திரைப்படம்.

அவரே இந்தமுறையும் பிரதான பாத்திரத்தில் நடித்தார். சுபாஷினி, கே. ஏ. ஜவாஹர், எஸ். ராம்தாஸ், எம், எம், ஏ. லத்தீப், ருக்மணி தேவி போன்ற பலரை தன்னுடன் நடிக்கவைத்தார். எஸ். வி. சந்திரன் இத்திரைப்படத்தை இயக்கினார். அவரே படத்தொகுப்பாளரும் கூட. எம். கே. றொக்சாமி இசையமைக்க, சாந்தி, முருகவேள், சாது ஆகியோர் இயற்றிய பாடல்களை வி.முத்தழகு, கலாவதி, கே. எஸ். பாலச்சந்திரன் (மெல்லிசைப்பாடகர்) (*சுண்டிக்குளி பாலச்சந்திரன்*), மொஹிதீன் பெக், கனகாம்பாள் என்பவர்கள் பாடினார்கள்.

கொழும்பு, மலையகம் என்பவற்றோடு யாழ்ப்பாணத்து நகர வீதிகளிலும், மட்டக்களப்பு மாமாங்கத் திருவிழாவிலும் கூட படப்பிடிப்பு நடத்தினார்கள்.

## கதை

ஒரு கிராம மருத்துவமனையில் மருத்துவராக கண்ணன் (*வி.பி.கணேசன்*) வேலை பார்க்கிறான். அந்த கிராமத்துப் பெண்ணான ராதாவுக்கு (*சுபாஷினி*) கண்ணன் மேல் விருப்பம். ஆனால் அவள் மேல் ராஜன் (*லத்தீப்*) மோகம் கொள்கிறான். ராதாவின் எண்ணம் அறிந்த அவனுக்கு கண்ணனை பழி வாங்கவேண்டுமென்ற எண்ணம் வருகிறது. ஒரு சந்தர்ப்பத்தில் ராஜனிடமிருந்து தப்புவதற்காக ராதா கண்ணனின் மருத்துவமனையில் அடைக்கலம் புகுகிறாள், அங்கே தவறுதலாக மயக்கமருந்தை ராதா குடிக்க, ராஜன் அவளைக் கெடுத்து விடுகிறான். பழி எதிர்பார்த்தது போலவே கண்ணன் மேல் விழுகிறது. நல்லகாலமாக ராஜன் குற்றத்தை ஒப்புக்கொள்ள, எல்லாம் சுபமாக முடிவடைகிறது.

## குறிப்பு
* வி. பி. கணேசன் ஒருவரே இலங்கையில் அதிகம் (மூன்று) தமிழ்த் திரைப்படங்களை தயாரித்தவர். அவர் மூன்றிலும் வெவ்வேறு இயக்குனர்கள், இசையமைப்பாளர்கள், கதாநாயகிகள், துணைக் கதாநாயகர்கள் என்று சந்தர்ப்பம் கொடுத்தார்.
* அக்கால இந்தியப்படங்களில் சிலவேளைகளில் அரசியல் தலைவர்களின் மகாநாடுகள், இறுதி ஊர்வலங்கள் என்பனவற்றை இணத்துக் கொள்வதைப் போல, இத்திரைப்படத்தில் எஸ். ஜே. வி. செல்வநாயகம் அவர்களின் இறுதி ஊர்வலம் இணைக்கப்பட்டது.

## மேற்கோள்கள்

பகுப்பு:இலங்கைத் தமிழ்த் திரைப்படங்கள்
பகுப்பு:1978 தமிழ்த் திரைப்படங்கள்
சின்னஞ்சிறு உலகம்

**சின்னஞ்சிறு உலகம்** (*Chinnanchiru Ulagam*) 1966 ஆம் ஆண்டு செப்டம்பர் மாதம் 2 ஆம் தேதியன்று வெளிவந்த தமிழ்த் திரைப்படமாகும். கே. எஸ். கோபாலகிருஷ்ணன் இயக்கத்தில் வெளிவந்த இத்திரைப்படத்தில் ஜெமினி கணேசன், கே. ஆர். விஜயா, சிவசூரியன்  மற்றும் பலர் நடித்திருந்தனர்.

## மேற்கோள்கள்

## வெளி இணைப்புகள்
* 

பகுப்பு:1966 தமிழ்த் திரைப்படங்கள்‎
பகுப்பு:இந்தியத் தமிழ்த் திரைப்படங்கள்
பகுப்பு:கே. வி. மகாதேவன் இசையமைத்த தமிழ்த் திரைப்படங்கள்
பகுப்பு:ஜெமினி கணேசன் நடித்துள்ள திரைப்படங்கள்
பகுப்பு:நாகேஷ் நடித்த திரைப்படங்கள்
பகுப்பு:கே. ஆர். விஜயா நடித்த திரைப்படங்கள்
பகுப்பு:வி. கே. ராமசாமி நடித்த திரைப்படங்கள்
பகுப்பு:சுந்தரிபாய் நடித்த திரைப்படங்கள்
ஆனந்த ஜோதி

***ஆனந்த ஜோதி*** 1963 ஆம் ஆண்டு வெளிவந்த தமிழ்த் திரைப்படமாகும். வி. என். ரெட்டி இயக்கத்தில் வெளிவந்த இத்திரைப்படத்தில் எம். ஜி. இராமச்சந்திரன், தேவிகா, கமல்ஹாசன் மற்றும் பலரும் நடித்திருந்தனர். நடிகை தேவிகா எம். ஜி.ஆர் உடன் நடித்த ஒரே படம் இதுவாகும்.

## நடிகர்கள்
* எம். ஜி. ராமச்சந்திரன் - ஆனந்தன்
* தேவிகா - ஜோதி 
* எம். ஆர். ராதா - புண்ணியகோடி
* எஸ். ஏ. அசோகன் - காவல் ஆய்வாளர் பாசுகர்
* எஸ். வி. சகஸ்ரநாமம் முத்தையா பிள்ளை
* எஸ். வி. இராமதாஸ் - அபு சலீம்
* ஜாவர் சீதாராமன் - சி.ஐ.டி. சுந்தர் 
* கமல்ஹாசன் - பாலு
* பி. எஸ். வீரப்பா - ஜம்பு 
* மனோரமா - மனோ

## தயாரிப்பு
பி. எஸ். வீரப்பா இப்படத்தை தயாரித்தார். எம்.ஜி.ஆரும் தேவிகாவும் இணைந்து நடித்த ஒரே படம் இதுவாகும். இப்படம் வசூல்ரீதியாக வெற்றி பெற்றது.

எம்.ஜி.ஆர் உடன் கமல்ஹாசன் திரையில் நடித்த ஒரே திரைப்படம் இதுவாகும். பின்னர் 1972 ஆண்டில் *எம்.ஜி.ஆர்* நடித்த சங்கே முழங்கு மற்றும் நான் ஏன் பிறந்தேன் போன்ற படங்களுக்கு உதவி நடன இயக்குநராக *கமல்ஹாசன்* பணியாற்றியுள்ளார்.

## பாடல்கள்

இப்படத்திற்கு விசுவநாதன்-இராமமூர்த்தி இசையமைத்திருந்தனர். இப்படத்தின் பாடல்களைக் கவிஞர் கண்ணதாசன் எழுதியிருந்தார்.

## மேற்கோள்கள்

## வெளி இணைப்புகள்
* ஆனந்த ஜோதி

பகுப்பு:1963 தமிழ்த் திரைப்படங்கள்‎
பகுப்பு:இந்தியத் தமிழ்த் திரைப்படங்கள்
பகுப்பு:விஸ்வநாதன் - இராமமூர்த்தி இசையமைத்த திரைப்படங்கள்
*
பகுப்பு:கமல்ஹாசன் நடித்துள்ள திரைப்படங்கள்
பகுப்பு:தேவிகா நடித்த திரைப்படங்கள்
பகுப்பு:எம். ஆர். ராதா நடித்த திரைப்படங்கள்
பகுப்பு:எஸ். ஏ. அசோகன் நடித்த திரைப்படங்கள்
பகுப்பு:எஸ். வி. சகஸ்ரநாமம் நடித்த திரைப்படங்கள்
பகுப்பு:பி. எஸ். வீரப்பா நடித்த திரைப்படங்கள்
பகுப்பு:மனோரமா நடித்த திரைப்படங்கள்
ஆசை அலைகள்

**ஆசை அலைகள்** 1963 ஆம் ஆண்டு வெளிவந்த தமிழ்த் திரைப்படமாகும். ஏ. எஸ். ஏ. சாமி இயக்கத்தில் வெளிவந்த இத்திரைப்படத்தில் எஸ். எஸ். ஆர், விஜயகுமாரி மற்றும் பலரும் நடித்திருந்தனர்.

## மேற்கோள்கள்

பகுப்பு:1963 தமிழ்த் திரைப்படங்கள்‎
பகுப்பு:இந்தியத் தமிழ்த் திரைப்படங்கள்
பகுப்பு:கே. வி. மகாதேவன் இசையமைத்த தமிழ்த் திரைப்படங்கள்
பகுப்பு:எஸ். எஸ். ராஜேந்திரன் நடித்த திரைப்படங்கள்
அன்னை இல்லம்

**அன்னை இல்லம்** (*Annai Illam*) 1963 ஆம் ஆண்டு வெளிவந்த தமிழ்த் திரைப்படமாகும். பி. மாதவன் இயக்கத்தில் வெளிவந்த இத்திரைப்படத்தில் சிவாஜி கணேசன், தேவிகா மற்றும் பலரும் நடித்திருந்தனர். ஆரூர் தாசு படத்திற்கு வசனங்களை எழுதினார்.

## பாடல்கள்
திரைப்படத்துக்கு கே. வி. மகாதேவன் இசையமைத்தார். பாடல்களை யாத்தவர் கண்ணதாசன்.
 

## உசாத்துணை

## வெளி இணைப்புகள்
* 

பகுப்பு:1963 தமிழ்த் திரைப்படங்கள்‎
பகுப்பு:இந்தியத் தமிழ்த் திரைப்படங்கள்
பகுப்பு:கே. வி. மகாதேவன் இசையமைத்த தமிழ்த் திரைப்படங்கள்
பகுப்பு:சிவாஜி கணேசன் நடித்த திரைப்படங்கள்
பகுப்பு:தேவிகா நடித்த திரைப்படங்கள்
பகுப்பு:நாகேஷ் நடித்த திரைப்படங்கள்
அறிவாளி (திரைப்படம்)

**அறிவாளி** (*Arivaali*) 1963 ஆம் ஆண்டு மார்ச்சு மாதம் முதல் தேதியன்று வெளிவந்த தமிழ்த் திரைப்படமாகும். ஏ. டி. கிருஷ்ணசாமி இயக்கத்தில் வெளிவந்த இத்திரைப்படத்தில் சிவாஜி கணேசன், பி. பானுமதி மற்றும் பலர் நடித்திருந்தனர்.

## பாடல்கள்
எஸ். வி. வெங்கட்ராமன் படத்திற்கு இசையமைத்திருந்தார். பாடல் வரிகளை பாபநாசம் சிவன், அ. மருதகாசி ஆகியோர் எழுதியிருந்தனர்.

## மேற்கோள்கள்

* Arivaali 1963, ராண்டார் கை, தி இந்து, செப்டம்பர் 18, 2009

## வெளி இணைப்புகள்
* அறிவாளி

பகுப்பு:1963 தமிழ்த் திரைப்படங்கள்‎
பகுப்பு:இந்தியத் தமிழ்த் திரைப்படங்கள்
பகுப்பு:சிவாஜி கணேசன் நடித்த திரைப்படங்கள்
பகுப்பு:பி. பானுமதி நடித்த திரைப்படங்கள்
பகுப்பு:டி. எஸ். பாலையா நடித்த திரைப்படங்கள்
பகுப்பு:கே. ஏ. தங்கவேலு நடித்த திரைப்படங்கள்
பகுப்பு:டி. ஆர். இராமச்சந்திரன் நடித்த திரைப்படங்கள்
ஏழை பங்காளன்

**ஏழை பங்காளன்** 1963 ஆம் ஆண்டு வெளிவந்த தமிழ்த் திரைப்படமாகும். கே. சங்கர் இயக்கத்தில் வெளிவந்த இத்திரைப்படத்தில் ஜெமினி கணேசன், ராகினி மற்றும் பலரும் நடித்திருந்தனர்.

## திரைக்கதை
ஒரு பணக்கார வாலிபன், 'அண்ணல் காந்தியடிகள் தனது பிரசங்கங்களிலும், கட்டுரைகளிலும் உலக மக்களுக்குப் போதித்த உண்மைகளை ஊருக்கு ஒருவராவது பின்பற்றி நடக்க ஆரம்பித்தால், இல்லாதவர்களுக்கும் இருப்பவர்களுக்கும் இடையே இருக்கும் இடைவெளி குறைந்து, நாளடைவில் வறுமை ஒழிந்து, வளமான வாழ்வை எல்லோரும் அடைய முடியும்' என நம்புகிறான்.

இதனால் தன்னிடமுள்ள செல்வத்தின் பெரும்பகுதியை ஏழைகளை முன்னேற்றப் பயன் படுத்துகிறான். இதனால் அவன் "ஏழை பங்காளன்" என ஊரார் புகழ்ந்துரைக்கிறார்கள்.

அந்தப் பணக்கார வாலிபன் என்னென்ன செய்தான் என்பதை விளக்குவதே படத்தின் கதை.

## நடிகர்கள்

ஜெமினி கணேசன்
ராகினி
புஷ்பலதா
எம். என். நம்பியார்
எஸ். ஏ. அசோகன்
கே. பாலாஜி
டி. எஸ். முத்தையா
கே. டி. சந்தானம்
நாகேஷ்
மனோரமா
மாலதி
எம். எஸ். எஸ். பாக்கியம்
லட்சுமிபிரபா
தர்மா
எஸ். வி. ராமதாஸ்
வி. மகாலிங்கம்
*ஆள்வார்* குப்புசாமி
*கரிக்கோல்* ராஜு
*ஜெமினி* பாலு
குமரப்பா
பிரபாகர்
வி. பி. சாமி
தண்டபாணி
*லூஸ்* ஆறுமுகம்
மாரி
ராஜு

## தயாரிப்பு குழு
**தயாரிப்பு:** *வயலின்* கே. வி. மகாதேவன்
**இயக்குநர்:** கே. சங்கர்
**கதை வசனம்:** மா. லட்சுமணன்
**ஒளிப்பதிவு இயக்குநர்:** தம்பு
**படப்பிடிப்பு:** கே. எஸ். பாஸ்கர் ராவ்
**படத்தொகுப்பு:** கே. நாராயணன்
**ஒலிப்பதிவு இயக்குநர்:** டி. எஸ். ரங்கசாமி
**ஒலிப்பதிவு:** கே. துரைசாமி
**நடன அமைப்பு:** எஸ். எம். ராஜ்குமார்
**சண்டைப்பயிற்சி:** வி. பி. சாமி
**கலை:** ஏ. பாலு
**ப்ராஸஸிங்:** கே. பரதன்
**நிழற்படம்:** ஆர். பி. சாரதி
**ஸ்டூடியோ:** மெஜஸ்டிக்

## பாடல்கள்
ஏழை பங்காளன் படத்துக்கு இசையமைத்தவர் கே. வி. மகாதேவன். பாடல்களை யாத்தவர்கள்: கண்ணதாசன், வாலி, பஞ்சு அருணாசலம் ஆகியோர். பின்னணி பாடியவர்கள்: டி. எம். சௌந்தரராஜன், பி. சுசீலா ஆகியோர்.

## மேற்கோள்கள்

## உசாத்துணை
ஏழை பங்காளன் பாட்டுப் புத்தகம்

## வெளி இணைப்புகள்
* 

பகுப்பு:1963 தமிழ்த் திரைப்படங்கள்‎
பகுப்பு:இந்தியத் தமிழ்த் திரைப்படங்கள்
பகுப்பு:கே. வி. மகாதேவன் இசையமைத்த தமிழ்த் திரைப்படங்கள்
பகுப்பு:ஜெமினி கணேசன் நடித்துள்ள திரைப்படங்கள்
பகுப்பு:நாகேஷ் நடித்த திரைப்படங்கள்
பகுப்பு:எம். என். நம்பியார் நடித்த திரைப்படங்கள்
பகுப்பு:எஸ். ஏ. அசோகன் நடித்த திரைப்படங்கள்
பகுப்பு:மனோரமா நடித்த திரைப்படங்கள்
இருவர் உள்ளம் (1963 திரைப்படம்)

**இருவர் உள்ளம்** 1963 ஆம் ஆண்டு வெளிவந்த தமிழ்த் திரைப்படமாகும்.  மு. கருணாநிதி திரைக்கதை, வசனம் எழுத. எல். வி. பிரசாத் இயக்கத்தில் வெளிவந்த இத்திரைப்படத்தில் சிவாஜி கணேசன், பி. சரோஜாதேவி மற்றும் பலரும் நடித்திருந்தனர்.

## மேற்கோள்கள்

பகுப்பு:1963 தமிழ்த் திரைப்படங்கள்‎
பகுப்பு:இந்தியத் தமிழ்த் திரைப்படங்கள்
பகுப்பு:சிவாஜி கணேசன் நடித்த திரைப்படங்கள்
பகுப்பு:சரோஜாதேவி நடித்த திரைப்படங்கள்
பகுப்பு:கே. வி. மகாதேவன் இசையமைத்த தமிழ்த் திரைப்படங்கள்
பகுப்பு:மு. கருணாநிதி திரைக்கதை எழுதிய திரைப்படங்கள்
பகுப்பு:தமிழ்ப் புதினங்களை அடிப்படையாகக் கொண்ட திரைப்படங்கள்
இதயத்தில் நீ

**இதயத்தில் நீ** 1963 ஆம் ஆண்டு வெளிவந்த தமிழ்த் திரைப்படமாகும். முக்தா சீனிவாசன் இயக்கத்தில் வெளிவந்த இத்திரைப்படத்தில் ஜெமினி கணேசன், தேவிகா மற்றும் பலரும் நடித்திருந்தனர்.

## நடிப்பு
* ஜெமினி கணேசன்- வழக்கறிஞர் ஆனந்தனாக 
* தேவிகா ராதாவாக 
* எம். ஆர். ராதா மாரிமுத்து
* சி லட்சுமி ராஜ்ஜியம்- கமலா 
* நாகேஷ் - அர்ச்சுணன் 
* கே. ஏ. தங்கவேலு கண்மணி, ஆனந்தன் சகோதரர் 
* எம் சரோஜா சூடாமணி
* டிஎஸ் முத்தையா - கோபாலகிருஷ்ண முதலியாராக 
* வி.கோபாலகிருஷ்ணன்- சங்கர்/சின்ன கண்ணு
* குமாரி ருக்மணி- ஆனந்தனின் மாற்றாந்தாய்/கண்மணியின் தாயாக 
* சட்டம்பிள்ளை கே. என். வெங்கடராமன் - சூடாமணி அப்பா 
* வி. எஸ். ராகவன்- நெல்லையப்பனாக, ராதாவின் தாத்தா

## மேற்கோள்கள்

பகுப்பு:1963 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:ஜெமினி கணேசன் நடித்துள்ள திரைப்படங்கள்
பகுப்பு:தேவிகா நடித்த திரைப்படங்கள்
பகுப்பு:நாகேஷ் நடித்த திரைப்படங்கள்
பகுப்பு:எம். ஆர். ராதா நடித்த திரைப்படங்கள்
பகுப்பு:முக்தா சீனிவாசன் இயக்கிய தமிழ்த் திரைப்படங்கள்
இது சத்தியம்

**இது சத்தியம்**1963 ஆம் ஆண்டு வெளிவந்த தமிழ்த் திரைப்படமாகும். கே. சங்கர் இயக்கத்தில் வெளிவந்த இத்திரைப்படத்தில் எஸ். ஏ. அசோகன், சந்திரகாந்தா மற்றும் பலரும் நடித்திருந்தனர்.

## பாடல்கள்
இரட்டையர் விஸ்வநாதன்-ராமமூர்த்தி இசையமைத்தனர். பாடல்களை யாத்தவர் கண்ணதாசன். டி. எம். சௌந்தரராஜன், சீர்காழி கோவிந்தராஜன், பி. சுசீலா, எஸ். ஜானகி, எல். ஆர். ஈஸ்வரி ஆகியோர் பின்னணி பாடினார்கள்.

## மேற்கோள்கள்

பகுப்பு:1963 தமிழ்த் திரைப்படங்கள்‎
பகுப்பு:இந்தியத் தமிழ்த் திரைப்படங்கள்
பகுப்பு:விஸ்வநாதன் - இராமமூர்த்தி இசையமைத்த திரைப்படங்கள்
பகுப்பு:எஸ். ஏ. அசோகன் நடித்த திரைப்படங்கள்
பகுப்பு:டி. எஸ். துரைராஜ் நடித்த திரைப்படங்கள்
பகுப்பு:டி. எஸ். பாலையா நடித்த திரைப்படங்கள்
பகுப்பு:சித்தூர் வி. நாகையா நடித்த திரைப்படங்கள்
பகுப்பு:மனோரமா நடித்த திரைப்படங்கள்
கலை அரசி

**கலை அரசி** 1963 ஆம் ஆண்டு வெளிவந்த தமிழ்த் திரைப்படமாகும். ஏ. காசிலிங்கம் இயக்கத்தில் வெளிவந்த இத்திரைப்படத்தில் எம். ஜி. ஆர், பி. பானுமதி மற்றும் பலரும் நடித்திருந்தனர்.

இந்தியாவின் முதல் விண்வெளி மற்றும் வேற்றுகிரகவாசி யை மையமாக வைத்து எடுக்கப்பட்ட திரைப்படமாகும்.
 
## மேற்கோள்கள்

பகுப்பு:1963 தமிழ்த் திரைப்படங்கள்‎
பகுப்பு:இந்தியத் தமிழ்த் திரைப்படங்கள்
பகுப்பு:கே. வி. மகாதேவன் இசையமைத்த தமிழ்த் திரைப்படங்கள்
பகுப்பு:எம். ஜி. ஆர். நடித்த திரைப்படங்கள்
பகுப்பு:பி. பானுமதி நடித்த திரைப்படங்கள்
பகுப்பு:எம். என். நம்பியார் நடித்த திரைப்படங்கள்
பகுப்பு:பி. எஸ். வீரப்பா நடித்த திரைப்படங்கள்
கல்யாணியின் கணவன்

**கல்யாணியின் கணவன்** 1963 ஆம் ஆண்டு வெளிவந்த தமிழ்த் திரைப்படமாகும். ஸ்ரீ ராமுலு நாயுடு இயக்கத்தில் வெளிவந்த இத்திரைப்படத்தில் சிவாஜி கணேசன், பி. சரோஜாதேவி மற்றும் பலரும் நடித்திருந்தனர்.

## உசாத்துணை
*Kalyaniyin Kanavan 1963 - ''தி இந்து (ஆங்கிலம்)'' நாளிதழில் ''ராண்டார் கை'' எழுதிய கட்டுரை

பகுப்பு:1963 தமிழ்த் திரைப்படங்கள்‎
பகுப்பு:இந்தியத் தமிழ்த் திரைப்படங்கள்
பகுப்பு:எஸ். எம். சுப்பையா நாயுடு இசையமைத்த திரைப்படங்கள்
பகுப்பு:சிவாஜி கணேசன் நடித்த திரைப்படங்கள்
பகுப்பு:சரோஜாதேவி நடித்த திரைப்படங்கள்
பகுப்பு:எம். ஆர். ராதா நடித்த திரைப்படங்கள்
பகுப்பு:எஸ். வி. ரங்கராவ் நடித்த திரைப்படங்கள்
பகுப்பு:டி. ஆர். இராமச்சந்திரன் நடித்த திரைப்படங்கள்
காஞ்சித்தலைவன்

**காஞ்சித்தலைவன்** (*Kaanchi Thalaivan*) 1963 ஆம் ஆண்டில் வெளிவந்த தமிழ்த் திரைப்படமாகும். ஏ. காசிலிங்கம் இயக்கத்தில் வெளிவந்த இத்திரைப்படத்தில் எம். ஜி. ஆர், பி. பானுமதி, எஸ். எஸ். ராஜேந்திரன், விஜயகுமாரி மற்றும் பலரும் நடித்திருந்தனர். இத்திரைப்படத்திற்கான கதை, வசனங்களை மு. கருணாநிதி எழுதினார். 26 அக்டோபர் 1963 அன்று வெளியிடப்பட்டது. இந்தத் திரைப்படம் பல சர்ச்சைகளை ஏற்படுத்தியது. மேலும், வசூல் ரீதியாகத் தோல்வியடைந்தது.

## தயாரிப்பு
இந்தப் படத்திற்கு மகேந்திரன் உதவி இயக்குநராகப் பணியாற்றினார். ஆந்திரப் பிரதேசத்தைச் சேர்ந்த காவல் அதிகாரி பஜ்ஜையா, இராமச்சந்திரனின் உயரமான உயரம் மற்றும் ஏராளமான மல்யுத்தப் பதக்கங்கள் காரணமாக, அவரது எதிரியாக ஒரு மல்யுத்தக் காட்சிக்குத் தேர்ந்தெடுக்கப்பட்டார். நிஜ வாழ்க்கையிலும் திறமையான மல்யுத்த வீரரான இராமச்சந்திரன், பஜ்ஜையாவைத் தலைக்கு மேலே தூக்கி கீழே வீசினார். இது தனக்கு முதல் முறையாக நடந்தது என்று பஜ்ஜையா குறிப்பிட்டார்.

## இசை
படத்திற்கு கே. வி. மகாதேவன் இசையமைத்திருந்தார்.

## வரவேற்பு
நடிகர்களின் நடிப்பையும், கருணாநிதியின் வசனங்களையும் கல்கி பத்திரிக்கை பாராட்டியது. ஆனால் “பிரபலமான வரலாற்று கதாபாத்திரங்களை கையாண்ட தயாரிப்பாளர்கள் பெண்மை மற்றும் ஆண்மைக்கு மரியாதை அளிக்கும் விதத்திலும், வாள்கள் மற்றும் தோள்களுக்கு பெருமை சேர்க்கும் விதத்திலும் ஒரு புதிய கதையை கண்டுபிடித்திருக்கலாம்” என்று கருதினார். மேலும், காஞ்சித் தலைவன் பல வரலாற்று குறிப்புகளைக் கொண்ட வரலாற்று சகாப்தத்தின் வீரப் போராட்டத்தை அடிப்படையாகக் கொண்ட ஒரு கற்பனைத் திரைக்கதையாக பெருமை கொள்ள எதுவும் இல்லை என்பது வருந்தத்தக்கது என்றும் எழுதியது.

## சர்ச்சைகள்
திராவிட முன்னேற்றக் கழகத்தின் பொதுச் செயலாளராக இருந்த சி. என். அண்ணாதுரையின் இகழ்ச்சிப் பெயரான காஞ்சித் தலைவன் என்ற தலைப்பை தணிக்கை வாரியம் எதிர்த்தது. ஆனால் தயாரிப்பாளர்கள் தலைப்பை மாற்ற மறுத்துவிட்டனர். படம் வசூல் ரீதியாக தோல்வியடைந்தது". இந்தப் படம் சாளுக்கிய மன்னரை ஒரு கோமாளியாக சித்தரித்து சர்ச்சையை ஏற்படுத்தியது. மேலும் தமிழ் மன்னர் சாளுக்கியர்களின் கொடியை மிதிக்கும் காட்சியும் இடம்பெற்றது. இது கன்னட ஆர்வலர் பெங்களூரு மா இராமமூர்த்தி தலைமையில் பெங்களூரில் பெரும் போராட்டங்களுக்கு வழிவகுத்தது.
## மேற்கோள்கள்

## வெளி இணைப்புகள்
* 
* காஞ்சித்தலைவன்

பகுப்பு:1963 தமிழ்த் திரைப்படங்கள்‎
பகுப்பு:இந்தியத் தமிழ்த் திரைப்படங்கள்
பகுப்பு:கே. வி. மகாதேவன் இசையமைத்த தமிழ்த் திரைப்படங்கள்
பகுப்பு:எம். ஜி. ஆர். நடித்த திரைப்படங்கள்
பகுப்பு:எஸ். எஸ். ராஜேந்திரன் நடித்த திரைப்படங்கள்
பகுப்பு:எம். ஆர். ராதா நடித்த திரைப்படங்கள்
பகுப்பு:எஸ். ஏ. அசோகன் நடித்த திரைப்படங்கள்
பகுப்பு:மனோரமா நடித்த திரைப்படங்கள்
கற்பகம் (திரைப்படம்)

**கற்பகம்** 1963 ஆம் ஆண்டு வெளிவந்த தமிழ்த் திரைப்படமாகும். கே. எஸ். கோபாலகிருஷ்ணன் இயக்கத்தில் வெளிவந்த இத்திரைப்படத்தில் ஜெமினி கணேசன், கே. ஆர். விஜயா மற்றும் பலரும் நடித்திருந்தனர். 1964 இல் சிறந்த தமிழ்த் திரைப்படத்துக்கான தேசிய விருது - இரண்டாவது சிறந்த படத்துக்கான தகுதிச் சான்றிதழ் பெற்றுள்ளது.

*இத்திரைப்படத்தின் மூலம் கே. ஆர். விஜயா தமிழ்த் திரைப்படத்துறைக்கு அறிமுகமானார்.
## பாடல்கள்
இத்திரைப்படத்திற்கு இசையமைத்தவர்கள் விஸ்வநாதன்-ராமமூர்த்தி ஆவார்கள். அனைத்துப் பாடல்களையும் கவிஞர் வாலி எழுதினார். ஒலிப்பதிவில் இடம்பெற்ற அனைத்துப் பாடல்களையும் ஒரே பின்னணிப் பாடகி பி. சுசீலா பாடினார். "அத்தை மடி மெத்தையடி" மற்றும் "மன்னவனே அழலாமா கண்ணீரை" பாடல்கள் புகழ் பெற்றன.

## மேற்கோள்கள்

பகுப்பு:1963 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:இந்திய நாடகத் திரைப்படங்கள்
பகுப்பு:விஸ்வநாதன் - இராமமூர்த்தி இசையமைத்த திரைப்படங்கள்
பகுப்பு:ஜெமினி கணேசன் நடித்துள்ள திரைப்படங்கள்
பகுப்பு:கே. ஆர். விஜயா நடித்த திரைப்படங்கள்
பகுப்பு:சாவித்திரி நடித்த திரைப்படங்கள்
கொடுத்து வைத்தவள்

**கொடுத்து வைத்தவள்** 1963 ஆம் ஆண்டு வெளிவந்த தமிழ்த் திரைப்படமாகும். பி. நீலகண்டன் இயக்கத்தில் வெளிவந்த இத்திரைப்படத்தில் எம். ஜி. ஆர், ஈ. வி. சரோஜா மற்றும் பலரும் நடித்திருந்தனர்.

## வெளி இணைப்புகள்
* கொடுத்து வைத்தவள்

பகுப்பு:1963 தமிழ்த் திரைப்படங்கள்‎
பகுப்பு:இந்தியத் தமிழ்த் திரைப்படங்கள்
பகுப்பு:ஈ. வி. சரோஜா நடித்த திரைப்படங்கள்
பகுப்பு:கே. வி. மகாதேவன் இசையமைத்த தமிழ்த் திரைப்படங்கள்
*
மணி ஓசை

**மணி ஓசை** (*Mani Osai*) 1963 ஆம் ஆண்டு வெளிவந்த தமிழ்த் திரைப்படமாகும். பி. மாதவன் இயக்கத்தில் வெளிவந்த இத்திரைப்படத்தில் கல்யாண் குமார், விஜயகுமாரி மற்றும் பலரும் நடித்திருந்தனர். விசுவநாதன் ராமமூர்த்தி இசையில் கண்ணதாசன் பாடல்களை எழுதியிருந்தார்.
## மேற்கோள்கள்

## வெளி இணைப்புகள்
*Mani Osai 1963 - ''தி இந்து (ஆங்கிலம்)'' நாளிதழில் ''ராண்டார் கை'' எழுதிய கட்டுரை
* 

பகுப்பு:1963 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:விஸ்வநாதன் - இராமமூர்த்தி இசையமைத்த திரைப்படங்கள்
பகுப்பு:சி. ஆர். விஜயகுமாரி நடித்த திரைப்படங்கள்
பகுப்பு:அறிமுக இயக்குநர் திரைப்படங்கள்
பகுப்பு:எம். ஆர். ராதா நடித்த திரைப்படங்கள்
பகுப்பு:முத்துராமன் நடித்த திரைப்படங்கள்
பகுப்பு:நாகேஷ் நடித்த திரைப்படங்கள்
நான் வணங்கும் தெய்வம்

**நான் வணங்கும் தெய்வம்** 1963 ஆம் ஆண்டு வெளிவந்த தமிழ்த் திரைப்படமாகும். கே. சோமு இயக்கத்தில் வெளிவந்த இத்திரைப்படத்தில் சிவாஜி கணேசன், பத்மினி மற்றும் பலரும் நடித்திருந்தனர்.

## மேற்கோள்கள்

பகுப்பு:1963 தமிழ்த் திரைப்படங்கள்‎
பகுப்பு:இந்தியத் தமிழ்த் திரைப்படங்கள்
பகுப்பு:கே. வி. மகாதேவன் இசையமைத்த தமிழ்த் திரைப்படங்கள்
பகுப்பு:சிவாஜி கணேசன் நடித்த திரைப்படங்கள்
பகுப்பு:பத்மினி நடித்த திரைப்படங்கள்
குலமகள் ராதை

**குலமகள் ராதை** 1963 ஆம் ஆண்டு வெளிவந்த தமிழ்த் திரைப்படமாகும். ஏ. பி. நாகராஜன் இயக்கத்தில் வெளிவந்த இத்திரைப்படத்தில் சிவாஜி கணேசன், பி. சரோஜாதேவி மற்றும் பலரும் நடித்திருந்தனர். எழுத்தாளர் அகிலன், கலைமகள் இதழில் *வாழ்வு எங்கே?* என்ற பெயரில் தொடர் கதையாக எழுதி வரவேற்பு பெற்ற புதினத்தின் அடிப்படையில் உருவாக்கப்பட்டது. இது 1963 ஜூன் 7 அன்று வெளியானது.

## கதை
ராதையும் சந்திரனும் காதலிக்கின்றனர். அவர்கள் திருமணம் செய்து கொள்ள முடிவு செய்கின்றனர். ஓடிப்போக முயற்சிக்கும்போது, ​​ராதையின் மைத்துனி வனஜா ராதையைத் தடுத்து, ஓடிப்போக வேண்டாம் என்று அவளை சமாதானப்படுத்துகிறாள். இதனால் சந்திரன் தான் ஏமாற்றப்பட்டதாக எண்ணி காதலியையும், வீட்டையும் விட்டு வெளியேறி சர்கஸ் ஒன்றில் சேர்கிறான். அங்கு சந்திரன் சர்கஸ் கலைஞரான லீலாவைக் காதலிக்கிறான். ஒரு நிகச்சியின்போது, பார்வையாளராக வரும் ராதையைக் கண்டதும் தன்னை மறந்து சர்கசிலிருந்து சந்திரன் கீழே விழுகிறான். பலத்த காயமுற்ற சந்திரனை மருத்துவமனையில் சேர்க்கின்றனர். சந்திரனக்கு என்னவாயிற்று, பிரிந்த காதலர்கள் ஒன்று சேர்ந்தார்களா என்பதே கதை.

## நடிப்பு
*சந்திரனாக சிவாஜி கணேசன் 
*ராதையாக சரோஜாதேவி 
*லீலாவாக தேவிகா

;துணை நடிகர்களாக
*நடராஜனாக இரா. சு. மனோகர் 
*சாம்பமூர்த்தியாக கே. சாரங்கபாணி 
*லீலாவின் தந்தையாக வி. கே. ராமசாமி 
*சுந்தரேசனாக தி. க. பகவதி 
*ஆறுமுகமாக டி. என். சிவதாணு
*சர்கஸ்காரராக பி. டி. சம்பந்தம்

;துணை நடிகைகள்
*கமலமாக ப. கண்ணாம்பா 
*வனஜாவாக ஆர். சந்தியா
*முத்தம்மாவாக Manorama

## தயாரிப்பு
குலமகள் ராதை படத்தை ஏ. பி. நாகராஜன் திரைக்கதை, உரையாடல் எழுதி இயக்கினார். ஸ்பைடர் பிலிம்ஸ் என்ற பதாகையின் கீழ் திருப்பூர் ஸ்பைடர் என்ற பனியன் நிறுவனம் தயாரித்தது. இது அகிலனின் வாழ்க்கை எங்கே என்ற புதினத்தை அடிப்படையாகக் கொண்டது. ஒளிப்பதிவை டபிள்யூ. ஆர். சுப்பா ராவ் மேற்கொண்டார், படத்தொகுப்பு பணிகளை கே. துரைராஜ் கையாண்டார்.

## இசை
இப்படத்திற்கு கே. வி. மகாதேவன் இசையமைத்தார்.

## வெளியீடும் வரவேற்பும்
குலமகள் ராதை 1963 சூன் 7 அன்று வெளியானது. ஸ்போர்ட் அண்ட் பேஸ்டைம் இதழில், டி. எம். ராமச்சந்திரன் இந்த படத்தை "சராசரியை விட கூடுதலானது" அழைத்தார், நாகராஜனின் இயக்கம், நடிகர்களின் நடிப்பு, இசை போன்றவற்றைப் பாராட்டினார். அதே சமயம் படத்தில் வணிகத்துக்காக நாகராஜன் சமரசங்களை மேற்கொண்டதாக விமர்சித்தார். கல்கியின் காந்தன் படத்தை *ஆரம்ப - ஐதர் காலத்து - - மறந்து போன ஆர்மச்சூர் நடகங்களை நினைவுபடுத்துவதாக உள்ளது* என்று விமர்ச்சித்தார்.

## மேற்கோள்கள்

பகுப்பு:1963 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:தமிழ்ப் புதினங்களை அடிப்படையாகக் கொண்ட திரைப்படங்கள்
பகுப்பு:கே. வி. மகாதேவன் இசையமைத்த தமிழ்த் திரைப்படங்கள்
பகுப்பு:சிவாஜி கணேசன் நடித்த திரைப்படங்கள்
பகுப்பு:சரோஜாதேவி நடித்த திரைப்படங்கள்
பகுப்பு:தேவிகா நடித்த திரைப்படங்கள்
குங்குமம் (திரைப்படம்)

**குங்குமம்** 1963 ஆம் ஆண்டில் கிருஷ்ணன்-பஞ்சு இயக்கத்தில் வெளிவந்த தமிழ்த் திரைப்படமாகும். கே. மோகனின் தயாரிப்பில் வெளிவந்த இத்திரைப்படத்தில் சிவாஜி கணேசன், விஜயகுமாரி மற்றும் பலரும் நடித்திருந்தனர்.

## பாடல்கள்
இத்திரைப்படத்திற்கு கே. வி. மகாதேவன் இசையமைத்திருந்தார்.

## மேற்கோள்கள்

## வெளி இணைப்புகள்
* குங்குமம்

பகுப்பு:1963 தமிழ்த் திரைப்படங்கள்‎
பகுப்பு:இந்தியத் தமிழ்த் திரைப்படங்கள்
பகுப்பு:கே. வி. மகாதேவன் இசையமைத்த தமிழ்த் திரைப்படங்கள்
பகுப்பு:எஸ். எஸ். ராஜேந்திரன் நடித்த திரைப்படங்கள்
பகுப்பு:சிவாஜி கணேசன் நடித்த திரைப்படங்கள்
பகுப்பு:சி. ஆர். விஜயகுமாரி நடித்த திரைப்படங்கள்
பகுப்பு:கிருஷ்ணன்-பஞ்சு இயக்கிய திரைப்படங்கள்
நானும் ஒரு பெண்

**நானும் ஒரு பெண்** 1963 ஆம் ஆண்டு வெளிவந்த தமிழ்த் திரைப்படமாகும். ஏ. சி. திருலோகச்சந்தர் இயக்கத்தில் வெளிவந்த இத்திரைப்படத்தில் எஸ். எஸ். ராஜேந்திரன், விஜயகுமாரி மற்றும் பலரும் நடித்திருந்தனர்.

இப்படத்தில் இடம் பெற்ற கவிஞர் கண்ணதாசன் எழுதிய “கண்ணா கருமை நிறக்கண்ணா... பாடல் பெரிதும் புகழடைந்தது.

## மேற்கோள்கள்

பகுப்பு:1963 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:எஸ். எஸ். ராஜேந்திரன் நடித்த திரைப்படங்கள்
பகுப்பு:எம். எஸ். விஸ்வநாதன் இசையமைத்த திரைப்படங்கள்
பகுப்பு:சி. ஆர். விஜயகுமாரி நடித்த திரைப்படங்கள்
பகுப்பு:இந்திய நாடகத் திரைப்படங்கள்
பகுப்பு:நாகேஷ் நடித்த திரைப்படங்கள்
பகுப்பு:எம். ஆர். ராதா நடித்த திரைப்படங்கள்
நீங்காத நினைவு

**'நீங்காத நினைவு**' , 1963 ஆம் ஆண்டு வெளிவந்த தமிழ்த் திரைப்படமாகும். டபிள்யூ. ஆர். சுப்பாராவ் இயக்கத்தில் வெளிவந்த இத்திரைப்படத்தில், எஸ். எஸ். ராஜேந்திரன், விஜயகுமாரி மற்றும் பலர் நடித்திருந்தனர். தீதார் என்ற 1951 ஆம் ஆண்டு வெளியான இந்திப் படத்தின், தமிழ்ப் பதிப்பே இத்திரைப்படமாகும்.

## பாடல்கள்
திரைப்படத்துக்கு இசையமைத்தவர் கே. வி. மகாதேவன். வாலி, அ. மருதகாசி, கண்ணதாசன், கொத்தமங்கலம் சுப்பு ஆகியோர் பாடல்களை இயற்றினர். பி. சுசீலா, எல். ஆர். ஈஸ்வரி, டி. எம். சௌந்தரராஜன், பி. பி. ஸ்ரீநிவாஸ் ஆகியோர் பின்னணி பாடினார்கள்.

*நேற்று வந்து, இன்றிருந்து, நாளை போகும்*.. என்ற பாடலே, டி. எம். சௌந்தரராஜன் பாடிய, முதல், **வாலி**யின் பாடலாகும்.

நௌஷாத் இசையமைத்த, இந்தி பாடலின் மெட்டில் அமைந்த, "ஓ சின்னஞ்சிறு மலரை மறந்து விடாதே".. என்ற பாடல் பிரபலமடைந்தது.

## மேற்கோள்கள்

பகுப்பு:1963 தமிழ்த் திரைப்படங்கள்‎
பகுப்பு:இந்தியத் தமிழ்த் திரைப்படங்கள்
பகுப்பு:கே. வி. மகாதேவன் இசையமைத்த தமிழ்த் திரைப்படங்கள்
பகுப்பு:எஸ். எஸ். ராஜேந்திரன் நடித்த திரைப்படங்கள்
பகுப்பு:வி. கே. ராமசாமி நடித்த திரைப்படங்கள்
பகுப்பு:நாகேஷ் நடித்த திரைப்படங்கள்
பகுப்பு:மனோரமா நடித்த திரைப்படங்கள்
பணத்தோட்டம்

**பணத்தோட்டம்** 1963 ஆம் ஆண்டு வெளிவந்த தமிழ்த் திரைப்படமாகும். கே. சங்கர் இயக்கத்தில் வெளிவந்த இத்திரைப்படத்தில் எம். ஜி. ஆர், பி. சரோஜாதேவி மற்றும் பலரும் நடித்திருந்தனர்.

## நடிகர், நடிகையர்

## பாடல்கள்
இத்திரைப்படத்திற்கு விஸ்வநாதன்-ராமமூர்த்தி இசையமைத்தனர். பாடல் வரிகளைக் கவிஞர் கண்ணதாசன் எழுதியிருந்தார். 

## மேற்கோள்கள்
 

## வெளி இணைப்புகள்
* பணத்தோட்டம்

பகுப்பு:1963 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:எம். ஜி. ஆர். நடித்த திரைப்படங்கள்
பகுப்பு:சரோஜாதேவி நடித்த திரைப்படங்கள்
பகுப்பு:விஸ்வநாதன் - இராமமூர்த்தி இசையமைத்த திரைப்படங்கள்
பார் மகளே பார்

**பார் மகளே பார்** 1963 ஆம் ஆண்டு வெளிவந்த தமிழ்த் திரைப்படமாகும். ஏ. பீம்சிங் இயக்கத்தில் வெளிவந்த இத்திரைப்படத்தில் சிவாஜி கணேசன், லட்சுமியாக சௌகார் ஜானகி, ஆரவள்ளியாக மனோரமா, சேகராக முத்துராமன், காந்தாவாக புஷ்பலதா, நட்ராஜாக எம். ஆர். ராதா, சுந்தரமாக ஏ. வி. எம். ராஜன், சோ ராமசாமி, ராமசாமியாக வி. கே. ராமசாமி, சந்திரவாக விஜயகுமாரி மற்றும் பலரும் நடித்திருந்தனர்.

## வெளி இணைப்புகள்
* பார் மகளே பார்

பகுப்பு:1963 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:சிவாஜி கணேசன் நடித்த திரைப்படங்கள்
பகுப்பு:எம். ஆர். ராதா நடித்த திரைப்படங்கள்
பகுப்பு:ஏ. பீம்சிங் இயக்கிய தமிழ்த் திரைப்படங்கள்
பகுப்பு:சௌகார் ஜானகி நடித்த திரைப்படங்கள்
பகுப்பு:விஸ்வநாதன் - இராமமூர்த்தி இசையமைத்த திரைப்படங்கள்
பகுப்பு:இந்திய நாடகத் திரைப்படங்கள்
பகுப்பு:வி. கே. ராமசாமி நடித்த திரைப்படங்கள்
பரிசு (திரைப்படம்)

**பரிசு** 1963 ஆம் ஆண்டு வெளிவந்த தமிழ்த் திரைப்படமாகும். யோகநாத் இயக்கத்தில் வெளிவந்த இத்திரைப்படத்தில் எம். ஜி. ஆர், சாவித்திரி மற்றும் பலரும் நடித்திருந்தனர்.

## உசாத்துணை
* பரிசு

பகுப்பு:1963 தமிழ்த் திரைப்படங்கள்‎
பகுப்பு:இந்தியத் தமிழ்த் திரைப்படங்கள்
பகுப்பு:கே. வி. மகாதேவன் இசையமைத்த தமிழ்த் திரைப்படங்கள்
பகுப்பு:எம். ஜி. ஆர். நடித்த திரைப்படங்கள்
பகுப்பு:சாவித்திரி நடித்த திரைப்படங்கள்
பகுப்பு:எம். என். நம்பியார் நடித்த திரைப்படங்கள்
பகுப்பு:எம். ஆர். ராதா நடித்த திரைப்படங்கள்
பகுப்பு:நாகேஷ் நடித்த திரைப்படங்கள்
பெரிய இடத்துப் பெண்

**பெரிய இடத்துப் பெண்** 1963 ஆம் ஆண்டு வெளிவந்த தமிழ்த் திரைப்படமாகும். டி. ஆர். ராமண்ணா இயக்கத்தில் வெளிவந்த இத்திரைப்படத்தில் எம். ஜி. ஆர், சரோஜாதேவி, மற்றும் பலரும் நடித்திருந்தனர்.

## நடிகர்கள்
* எம். ஜி. இராமச்சந்திரன் - அழகப்பன் என்கிற முருகப்பன் 
* சரோஜா தேவி - புனிதா
* எம். ஆர். ராதா - கைலாசம் 
* எஸ். ஏ. அசோகன் - சபாபதி
* நாகேஷ் - அருளப்பன் 
* என். எஸ். கே. கோலப்பன் - கோலப்பா
* டி. ஆர். ராஜகுமாரி - கங்கம்மா, முருகப்பனின் அக்கா
* மணிமாலா  - தில்லையம்மாள்
* ஜோதிலட்சுமி - வள்ளி
* சேதுபதி தில்லையம்மாள், வள்ளியின் தந்தை

## பாடல்கள்

இத்திரைப்படத்திற்கு விசுவநாதன்-இராமமூர்த்தி இசையமைத்திருந்தனர். இப்படத்தில் பணி செய்து கொண்டிருக்கும் பொழுது விசுவநாதன் பிற படங்களுக்கு் இரவும் பகலுமாக இசையமைப்பு வேலை செய்து கொண்டிருந்ததால் ஒரு நாள் காலை இசையமைக்க வர தாமதமாகிவிட்டது. அன்று வந்த கண்ணதாசன் விசுவநாதனுக்காக காத்திருந்து பிறகு வேறு பணியுள்ளதால், பாடல் வரிகள் எழுதி கொடுத்துவிட்டு அதற்கு மெட்டைத்துக் கொள்ளுங்கள் என்று சென்றுவிட்டார். அப்படி எழுதிய பாடல் வரிகள் தான் "அவனுக்கென்ன தூங்கிவிட்டான் அகப்பட்டவன் நானல்லவா".

## மேற்கோள்கள்

## வெளி இணைப்புகள்
*
*

பகுப்பு:1963 தமிழ்த் திரைப்படங்கள்‎
பகுப்பு:இந்தியத் தமிழ்த் திரைப்படங்கள்
பகுப்பு:விஸ்வநாதன் - இராமமூர்த்தி இசையமைத்த திரைப்படங்கள்
*
பகுப்பு:சரோஜாதேவி நடித்த திரைப்படங்கள்
பகுப்பு:நாகேஷ் நடித்த திரைப்படங்கள்
பகுப்பு:எம். ஆர். ராதா நடித்த திரைப்படங்கள்
பகுப்பு:எஸ். ஏ. அசோகன் நடித்த திரைப்படங்கள்
நெஞ்சம் மறப்பதில்லை

**நெஞ்சம் மறப்பதில்லை** 1963 ஆம் ஆண்டு வெளிவந்த தமிழ்த் திரைப்படமாகும். ஸ்ரீதர் இயக்கத்தில் வெளிவந்த இத்திரைப்படத்தில் கல்யாண் குமார், தேவிகா, நம்பியார், நாகேஷ், மனோரமா மற்றும் பலர் நடித்திருந்தனர். ஸ்ரீதரின் தம்பி சி.வி. ராஜேந்திரன் இத்திரைப்படத்தின் இணை இயக்குநராக பணியாற்றியுள்ளார். இத்திரைப்படம் மறுபிறப்பை மையமாக வைத்து எடுக்கப்பட்டுள்ளது. இக்கதை செய்திகளில் இருந்து எடுக்கப்பட்டதாக கூறப்படுகிறது.

## நடிப்பு
* கல்யாண் குமார்
* தேவிகா
* நம்பியார்
* நாகேஷ்
* மனோரமா
* பத்மினி பிரியதர்சினி

## இசை
இத்திரைப்படத்தின் இசை, விஸ்வநாதன், ராமமூர்த்தி. பாடல்களை டி. எம். சௌந்தரராஜன், பி. பி. ஸ்ரீநிவாஸ், எஸ். ஜானகி, பி. சுசீலா மற்றும் எல். ஆர். ஈஸ்வரி பாடியுள்ளனர். இத்திரைப்படத்தில் வரும், ‘நெஞ்சம் மறப்பதில்லை’ மற்றும் ‘அழகுக்கும் மலருக்கும்,’ பாடல்கள் மிகவும் பிரபலம். இத்திரைப்படத்தின் பாடல் வரிகளை கண்ணதாசன் மற்றும் பஞ்சு அருணாசலம் எழுதியுள்ளனர்.

## வரவேற்பு
*நெஞ்சம் மறப்பதில்லை* தமிழ்த் திரைப்படங்களில் உன்னதமானதாகக் கருதப்படுகிறது.

## மறு ஆக்கம்
2013-ம் ஆண்டு இத்திரைப்படத்தின் மறு ஆக்க உரிமையை இயக்குநர் செல்வராகவன் வாங்கியுள்ளார்.

## குறிப்புகளும் மேற்கோள்களும்

## வெளி இணைப்புகள்
* 

பகுப்பு:1963 தமிழ்த் திரைப்படங்கள்‎
பகுப்பு:இந்தியத் தமிழ்த் திரைப்படங்கள்
பகுப்பு:விஸ்வநாதன் - இராமமூர்த்தி இசையமைத்த திரைப்படங்கள்
பகுப்பு:தேவிகா நடித்த திரைப்படங்கள்
பகுப்பு:எம். என். நம்பியார் நடித்த திரைப்படங்கள்
பகுப்பு:நாகேஷ் நடித்த திரைப்படங்கள்
பகுப்பு:மனோரமா நடித்த திரைப்படங்கள்